આ સમીટનું યજમાનપદ ભારત કરી રહ્યુ છે. ત્રણ દિવસનું સંમેલન આજથી 30મી સુધી હૈદરાબાદ ઇન્ટરનેશનલ કન્વેન્શન સેન્ટર અને હૈદરાબાદ આંતરરાષ્ટ્રીય ટ્રેડફેરમાં યોજાઇ રહ્યુ છે. ઇવાંકા સહિત આ સેશનમાં 100 જેટલા મહેમાનો હાજર રહેશે. આ સમિટમાં ઇવાંકા ટ્રમ્પ અમેરિકાના પ્રતિનિધિ મંડળનું નેતૃત્વ કરશે તો પીએમ મોદી ભારતનું નેતૃત્વ કરશે. જીઇએસમાં લગભગ 300 રોકાણકારો ભાગ લઇ રહ્યા છે. પીએમ મોદી GESનું ઉદ્દઘાટન કરશે અને આ સંમેલનમાં 127 દેશોના 1200થી વધુ પ્રતિનિધિઓ ભાગ લઇ રહ્યા છે જેમાં મોટાભાગની મહિલાઓ છે.